30. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ-ΔΙΚΑΙΟΣΥΝΗΣ Αριθ. 92605οικ της 20-21 Σεπτ. 2005 (ΦΕΚ Β΄ 1334) Αυτεπάγγελτη αναζήτηση αντιγράφου ποινικού μητρώου γενικής και δικαστικής χρήσης. Έχοντας υπόψη:  1. Τις διατάξεις: α. του άρθρου 5 του ν. 3242/2004 "Ρυθμίσεις για την οργάνωση και λειτουργία της κυβέρνησης, τη διοικητική διαδικασία και τους ΟΤΑ" (ΦΕΚ 102 Α΄). β. Του άρθρου 10 του ν. 3230/2004 "Καθιέρωση συστήματος διοίκησης με στόχους, μέτρηση της αποδοτικότητας και άλλες διατάξεις" (ΦΕΚ 44 Α΄). γ. Της παρ. 1 του άρθρου 24 του ν. 3200/2003 "Τροποποιήσεις του ν.1388/1983 "Ίδρυση Εθνικού Κέντρου Δημόσιας Διοίκησης", Ίδρυση Εθνικής Σχολής Τοπικής Αυτοδιοίκησης και άλλες διατάξεις" (ΦΕΚ 281 Α΄) και δ. Των άρθρων 576 και 577 του Κώδικα Ποινικής Δικονομίας, όπως αντικαταστάθηκαν με τα άρθρα 9 και 10 του ν. 1805/1988 (ΦΕΚ 199 Α΄) 2. Του εδαφίου α του άρθρου 2 και της παρ. 1 του άρθρου 5 της κοινής απόφασης του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης "Ανάθεση αρμοδιοτήτων στους Υφυπουργούς Εσωτερικών, Δημόσιας Διοίκησης και Αποκέντρωσης" υπ’ αριθμ. ΔΙΔΚ/Φ1/2/6139/23.3.2004 (ΦΕΚ 527 Β). (Μετά τη σελ.202,10(α) Σελ. 202,11 Τεύχος Σελ.  3. Τις κοινές αποφάσεις των Υπουργών ΕΣ.Δ.Δ.Α και των καθ’ ύλην αρμοδίων Υπουργών, οι οποίες εκδίδονται κατ’ εξουσιοδότηση των διατάξεων του τελευταίου εδαφίου της παρ. 1 του άρθρου 31 του ν.3013/2002 (ΦΕΚ 102 Α~), με τις οποίες καθορίζονται οι διαδικασίες που διεκπεραιώνονται από τα ΚΕΠ και για τις οποίες απαιτείται ως δικαιολογητικό η υποβολή αντιγράφου ποινικού μητρώου δικαστικής ή γενικής χρήσης. 4. Την ανάγκη τροποποίησης της κοινής απόφασης των Υπουργών ΕΣ.Δ.Δ.Α και Δικαιοσύνης "Αυτεπάγγελτη αναζήτηση της καταφατικής ή αρνητικής δήλωσης σε αντικατάσταση του φυσικού τύπου του αντιγράφου ποινικού μητρώου" αριθμ. 2458/22.02.05 (ΦΕΚ 267 Β΄). 5. Το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρο 1 1. Τα αντίγραφα ποινικού μητρώου γενικής και δικαστικής χρήσης, με τα οποία πιστοποιείται η ποινική κατάσταση των προσώπων και απαιτούνται, κατά νόμο, ως δικαιολογητικά έκδοσης διοικητικών πράξεων, αναζητούνται αυτεπαγγέλτως από τις καθ~ ύλην αρμόδιες για την έκδοση των τελικών διοικητικών πράξεων οργανικές μονάδες των Υπουργείων, των αυτοτελών Δημοσίων Υπηρεσιών, των Οργανισμών Τοπικής Αυτοδιοίκησης α~ και β~ βαθμού και των Νομικών Προσώπων Δημοσίου Δικαίου. 2. Η αυτεπάγγελτη αναζήτηση των αντιγράφων ποινικού μητρώου γενικής και δικαστικής χρήσης, διενεργείται με έγγραφο της αρμόδιας για την έκδοση της τελικής διοικητικής πράξης Δημόσιας Υπηρεσίας και πληροί το διοικητικό τύπο του Παραρτήματος, το οποίο αποτελεί αναπόσπαστο μέρος της παρούσας απόφασης. Άρθρο 2 Τα αιτήματα αυτεπάγγελτης αναζήτησης αντιγράφου ποινικού μητρώου που διατυπώνονται από την εκάστοτε αρμόδια Δημόσια Αρχή, υποβάλλονται στις κατά τόπον αρμόδιες Υπηρεσίες Ποινικού Μητρώου των Εισαγγελιών Πρωτοδικών της χώρας, για τα πρόσωπα που έχουν γεννηθεί στην ημεδαπή και στο Αυτοτελές Τμήμα Ποινικού Μητρώου της Κεντρικής Υπηρεσίας του Υπουργείου Δικαιοσύνης, για τα πρόσωπα που έχουν γεννηθεί στην αλλοδαπή. Σελ. 202,12 Τεύχος Σελ.  Άρθρο 3 Η διαδικασία της αυτεπάγγελτης αναζήτησης αντιγράφου ποινικού μητρώου έχει ως εξής: 1. Εντός 48ώρου από την υποβολή αίτησης πολίτη προς μια Υπηρεσία για τη διεκπεραίωση υπόθεσής του, η Υπηρεσία αυτή αποστέλλει σχετικό έγγραφο - σύμφωνα με το Παράρτημα της παρούσας απόφασης - στα αρμόδια τμήματα Ποινικού Μητρώου, για την αυτεπάγγελτη αναζήτηση αντιγράφων ποινικού μητρώου. Στο εν λόγω έγγραφο, προσδιορίζονται με σαφήνεια ο δημόσιος σκοπός έκδοσης αντιγράφων ποινικού μητρώου, η διοικητική πράξη, καθώς και επαρκή ταυτοποιητικά στοιχεία των προσώπων των οποίων ζητείται η βεβαίωση της ποινικής τους κατάστασης. Η αποστολή του εγγράφου γίνεται με χρήση τηλεομοιοτυπίας (fax) ή με ηλεκτρονικό ταχυδρομείο (e-mail) εφόσον φέρει ψηφιακή υπογραφή. Αν υπάρχουν περισσότερα του ενός αιτήματα για την αυτεπάγγελτη αναζήτηση των αντιγράφων ποινικού μητρώου, μπορούν να ομαδοποιηθούν στο ίδιο έγγραφο. 9.Δ.β.30 Ποινικό Μητρώο 2. Εντός τριών (3) εργάσιμων ημερών από τη λήψη του σχετικού εγγράφου, τα Τμήματα Ποινικού Μητρώου των Εισαγγελιών Πρωτοδικών της χώρας καθώς και το Αυτοτελές Τμήμα Ποινικού Μητρώου της Κεντρικής Υπηρεσίας του Υπουργείου Δικαιοσύνης αποστέλλουν με χρήση τηλεομοιοτυπίας (fax) ή με ηλεκτρονικό ταχυδρομείο (e-mail), εφόσον φέρει ψηφιακή υπογραφή, τα σχετικά αντίγραφα ποινικού μητρώου στην Υπηρεσία που τα αναζητά. Η αποστολή γίνεται με τη χρήση πιστοποιημένων συσκευών που θα προσδιοριστούν από τις αρμόδιες υπηρεσίες. Με την ίδια διαδικασία πιστοποιούνται και οι υπάλληλοι που θα διαχειρίζονται την διακινούμενη πληροφορία. Ποινικό Μητρώο 3. Τα αντίγραφα ποινικού μητρώου αποστέλλονται στην υπηρεσία που τα αναζήτησε αυτεπάγγελτα με τηλεομοιοτυπία ή με ηλεκτρονικό ταχυδρομείο, εφόσον φέρουν ψηφιακή υπογραφή και επικυρώνονται από αυτήν σύμφωνα με το άρθρο 10 του ν. 3230/2004. Στις περιπτώσεις που, σύμφωνα με ειδική διάταξη, απαιτείται το πρωτότυπο, προωθείται η όλη διαδικασία για την έκδοση της τελικής διοικητικής πράξης με βάση το αντίγραφο, μέχρι τη λήψη του πρωτοτύπου, οπότε και εκδίδεται η τελική διοικητική πράξη. Άρθρο 4 Τα Κέντρα Εξυπηρέτησης Πολιτών δεν αναζητούν πλέον αντίγραφα ποινικού μητρώου γενικής και δικαστικής χρήσης, για τις περιπτώσεις που ορίζονται ως απαιτούμενα δικαιολογητικά σε διοικητικές διαδικασίες που διεκπεραιώνονται από αυτά, καθόσον τα εν λόγω πιστοποιητικά αναζητούνται αυτεπάγγελτα από τις Υπηρεσίες που εκδίδουν τις διοικητικές πράξεις. Άρθρο 5 Καταφατικές ή αρνητικές δηλώσεις του Αυτοτελούς Τμήματος Ποινικού Μητρώου της Κεντρικής Υπηρεσίας του Υπουργείου Δικαιοσύνης που εκδόθηκαν σύμφωνα με τις διατάξεις της κοινής απόφασης των Υπουργών Εσωτερικών, Δημόσιας Διοίκησης και Αποκέντρωσης και Δικαιοσύνης, αριθμ. 2458/22.02.05 (ΦΕΚ 267 Β~), εξακολουθούν να διατηρούν την ισχύ τους για το σκοπό που εκδόθηκαν. Άρθρο 6 Αιτήματα που έχουν υποβληθεί στο Αυτοτελές Τμήμα Ποινικού Μητρώου της Κεντρικής Υπηρεσίας του Υπουργείου Δικαιοσύνης για την αυτεπάγγελτη αναζήτηση της καταφατικής ή αρνητικής δήλωσης διαβιβάζονται αμελλητί από την ανωτέρω Υπηρεσία στις κατά τόπον αρμόδιες Εισαγγελίες Πρωτοδικών της χώρας για την έκδοση αντιγράφων ποινικού μητρώου γενικής ή δικαστικής χρήσης. Άρθρο 7 Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. (Ακολουθεί παράρτημα) 